[{"text_idx": "#000008", "text": "Cau ffatri yn ergyd i gymunedau\nPryder am ymateb \u201ctila\u201d gan y Llywodraeth i ffigurau\u2019r Cyfrifiad - Cymdeithas yr Iaith\nHer i'r Cyngor ymateb i ganlyniadau'r Cyfrifiad\nGalw ar y Comisiynydd i flaenoriaethu pobl a bod yn fwy cadarn gyda chyrff sy'n torri'r Safonau\n\"Dim lle i anobeithio\" - neges Dafydd Iwan i Rali'r Cyfi yng Nghaerfyrddin\nCwblha'r ffurflen isod i dansygrifo i gylchlythyr y Gymdeithas."}, {"text_idx": "#000011", "text": "Galw ar y Comisiynydd i flaenoriaethu pobl a bod yn fwy cadarn gyda chyrff sy'n torri'r Safonau"}, {"text_idx": "#000014", "text": "Mewn cyfarfod agored ar Ionawr 21 gosododd pobl Ceredigion her i Gyngor Ceredigion chwarae eu rhan wrth fynd i'r afael a\u0302 chwymp ym mhoblogaeth a chanran siaradwyr Cymraeg y sir."}, {"text_idx": "#000015", "text": "Cynhaliwyd y cyfarfod yn sgil cyhoeddi cwymp yng nghanran siaradwyr Cymraeg y sir ddechrau Rhagfyr 2022. Roedd cynrychiolaeth o fudiadau'r sir, cynghorwyr sir a chymuned ac unigolion yn bresennol yn y cyfarfod; yn eu plith roedd rhai o aelodau Cabinet Cyngor Ceredigion, gan gynnwys yr arweinydd, Bryan Davies."}, {"text_idx": "#000017", "text": "Mae Cymdeithas yr Iaith yn galw ar Gyngor Ceredigion i symud i weinyddu trwy'r Gymraeg, i sicrhau bod plant y sir yn derbyn addysg trwy'r Gymraeg a defnyddio grymoedd newydd i fynd i'r afael ag ail dai a thai gwyliau mewn lle."}, {"text_idx": "#000018", "text": "\"Man cychwyn oedd y cyfarfod, a bydd yn sail i ymgyrchoedd y Gymdeithas yn y sir ac yn gyfle i ni weithio gyda chymunedau'r sir i atal cwymp pellach yn nifer y siaradwyr a'r cymunedau Cymraeg.\n\"Ond rydyn ni wedi gosod her i'r Cyngor Sir hefyd - i ymateb yn gadarnhaol i ganlyniadau'r Cyfrifiad trwy fynd i'r afael a\u0302'r materion a godwyd heddiw.\""}, {"text_idx": "#000019", "text": "Mae lluniau o'r digwyddiad i'w gweld yma"}]